 

**CONVOCATÒRIA**

**MANIFESTACIÓ**

Dia: 20 d’abril de 2024 - 17h.

**Atenció a mitjans: 16h. Porta principal Palau Robert.**

Inici: Av Diagonal - Passeig de Gràcia. Recorregut: Passeig de Gràcia.

Final: Pl. Catalunya

**IMPORTANT**

Quan la manifestació arribi a la plaça Catalunya, l'organització de la manifestació facilitarà la presència dels mitjans de comunicació acreditats a dalt del camió per poder prendre fotos i vídeos. L'organització també facilitarà imatges a través del canal de Telegram: <https://t.me/proucomplicitat>

**Premsa i comunicació**

Txus Blanco:

Correu: [proucomplicitat@gmail.com](mailto:proucomplicitat@gmail.com) / Tel. + 34 650 68 19 28

**Més de 1000 persones faran un mosaic gegant amb la bandera palestina a la plaça Catalunya de Barcelona**

*Barcelona, 18 d’abril de 2024.* Al final de la manifestació convocada per la Coalició prou Complicitat amb Israel – CPCI- i la Comunitat Palestina de Catalunya més de 1.000 persones faran un mosaic en el qual es veurà una bandera palestina de 50x25 metres per demanar **l’embargament d’armes a Israel, el trencament de relacions institucionals, comercials, acadèmiques i esportives, l’adhesió a la denuncia de Sudàfrica a Israel per Genocidi. També es demanarà la posta en llibertat de les 9.500 persones preses polítiques** segons fonts de l’entitat palestina [Addameer – Prisoner Suport and Human Rights Association.](https://www.addameer.org/)

La manifestació forma part del 4rt dia de mobilitzacions **i s’unirà a les més de 80 que hi ha previstes a tot l’estat espanyol.**  A Catalunya, aquesta jornada de mobilitzacions tindrà lloc poc dies abans de l’inici de la campanya electoral. En aquests sentit, les organitzacions i col·lectius convocants denuncien la **inacció del Parlament de Catalunya i assenyalen directament al govern** **sortint d’haver contribuït amb la seva passivitat a la vulneració del drets humans a Palestina** **i de no haver fet res, en el marc de les seves competències, per aturar el genocidi a Gaza.** Un exemple d’això, assenyalen les entitats i col·lectius, és que l’Oficina d’Acció – Agència per la Competitivitat de l’Empresa continua oberta a Tel Aviv ignorant el genocidi a Gaza, com ha denunciat recentment en el seu informe [l’Observatori de Dreta humans i Empresa a la Mediterrània.](http://www.odhe.cat/informe-la-inaccio-de-catalunya-davant-la-vulneracio-dels-drets-humans-del-poble-palesti/)

La CPCI i la Comunitat Palestina fan un crit d’alerta a tots els partits presents a la campanya sobre la necessitat d’impulsar mesures polítiques de condemna i sanció a l’estat d’Israel.